b'\n_START_ARTICLE_\nBojan Mitic\n_START_SECTION_\nKarriere\n_START_PARAGRAPH_\nVed Paralympiske sommerleker 2004 i Athen deltok han p\xc3\xa5 100 og 200 meter. P\xc3\xa5 100 meter ble han sl\xc3\xa5tt ut i innledningsheatet, og fikk niende beste tid totalt. Ogs\xc3\xa5 p\xc3\xa5 200 meter ble han sl\xc3\xa5tt ut i innledningsheatet, og fikk niende beste tid totalt._NEWLINE_Mitic deltok ved EM i friidrett for handikappede 2005, i Esbo i Finland. Dette var et \xc3\xa5pent EM, s\xc3\xa5 ogs\xc3\xa5 ikke-europeiske land deltok. P\xc3\xa5 200 meter fikk han nest beste tid i innledningsheatene, med 30,85, og n\xc3\xa5dde finalen. I finalen ble han imidlertid diskvalifisert. P\xc3\xa5 4 x 400 meter stafett (T53/54) kom Sveits p\xc3\xa5 3.-plass, bak USA og Canada, men ble med det beste europeiske lag, og vant EM-gull. _NEWLINE_Ved Paralympiske sommerleker 2012 i London kom han p\xc3\xa5 4.-plass p\xc3\xa5 100 meter, med tiden 16,69 sekunder. Dette var 28 hundredeler bak Mohamed Hammadi, som tok bronsen. P\xc3\xa5 200 meter kom han ogs\xc3\xa5 p\xc3\xa5 4.-plass, med tiden 30,35.'